cyanic-selkie/wikianc huggingface dataset:
Ruotsin kirkko
Entiset hiippakunnat
Kalmarin kaupunkiin perustettiin tuomiokapituli 1603. Superintendentti sai oikeuden vihkiä pappeja 1611 ja vuonna 1678 superintendentuuri muutettiin hiippakunnaksi. Vuonna 1903 valtiovalta päätti perustaa uuden hiippakunnan Norrlantiin, Luulajan hiippakunnan ja siinä yhteydessä yhdistää Kalmarin ja Växjön hiippakunnat. Tämä toteutui 1915, kun Kalmarin piispa Henry William Tottie kuoli ja Kalmarin hiippakunta lakkasi siten olemasta. Hiippakunnan tuomiokirkko on kuitenkin säilyttänyt tuomiokirkon nimenː Kalmarin tuomiokirkko.
Ruotsin kirkko ulkomailla
Ruotsin kirkon toimintaan kuuluu myös ulkomailla tapahtuva toiminta. Sitä varten on eri puolilla maailmaa noin 40 seurakuntaa ja noin 80 jumalanpalveluspaikkaa. Toiminnan kohteina ovat niin turistit, opiskelijat kuin muissa maissa pysyvästi asuvat ruotsalaisetkin. Ulkomaan seurakunnat kuuluvat hallinnollisesti Visbyn hiippakuntaan.
Kirkolliskokous
Vuonna 2021 vaalien jälkeen kirkolliskokouksen edustajat jakaantuvat seuraaviin nimeämisryhmiin.
Kirkkohallitus
Kirkkohallitus on kirkolliskokouksen valmisteleva ja toimeenpaneva elin. Piispainkokouksella on erityinen asema kirkon johtoelimissä. Se kokoontuu muutaman kerran vuodessa. Sillä ei ole päätösvaltaa, mutta se on tärkeä neuvoa ja suuntaa antava toimija ajankohtaisissa asioissa. Valtakunnan tasolla on piispainkokouksen ohella myös elimiä ja lautakuntia, kuten
pienoiskuva|Ruotsin kirkon Kirkkokanslia, Uppsala Kirkkohallituksen kansliana toimii Kirkkokanslia () Uppsalassa, jonka eri osastojen vastuualueeseen kuuluu mm. koulutukseen liittyvät kysymykset, seurakuntatyön edistäminen (rippikoulu, diakonia, työ kansallisilla vähemmistökielillä), ekumeeniset suhteet ja kansainvälinen työ (kansainvälinen diakonia ja lähetystyö).
Ekumeeniset ja kansainväliset yhteydet
Ruotsin kirkko toimii aktiivisesti erilaisissa ekumeenisissa yhteyksissä niin Ruotsissa kuin kansainvälisesti.
Ruotsin kirkko on yksi Ruotsin kristillisen neuvoston (Sveriges kristna råd (SKR) 25 jäsenstä, ja kuuluu myös Ruotsin lähetysneuvostoon (Svenska missionsrådet) sekä osallistuu Ruotsin uskontojenvälisen neuvoston (Sveriges interreligiösa råd) työhön.
Ruotsin kirkko on mukana Euroopan kirkkojen konferenssissa ja on yksi Porvoon kirkkoyhteisön jäsenkirkoista ja osallistuu Eurodiaconian toimintaan. Samoin Ruotsin kirkko on Kirkkojen maailmanneuvoston ja Luterilaisen maailmanliiton jäsenkirkko. Ruotsin kirkolla on myös erityinen suhde Filippiinien riippumattomaan kirkkoon, jonka kanssa Ruotsin kirkko on tehnyt sopimuksen kirkollisesta yhteydestä. Lisäksi Ruotsin kirkko tekee yhteistyötä monien muiden kirkkojen kanssa ja käy teologisia keskusteluja mm. Tukholman katolisen hiippakunnan, Ekumeniakirkon ja Helluntaikirkon kanssa.
Erkki Kivi (professori)
Erkki Ilmari Kivi (6. kesäkuuta 1929 Helsinki – 28. joulukuuta 2014 Hyvinkää ) oli suomalainen professori (1979) ja Suomen kasvinjalostuksen uranuurtaja. Hän oli kasvinjalostuksen dosentti 1964–1994 ja kasvinjalostaja 1952–1992.
Kivi valmistui ylioppilaaksi 1947, filosofian kandidaatiksi 1951, maisteriksi 1954, lisensiaatiksi 1959 ja tohtoriksi 1962. Maatalous- ja metsätieteiden kunniatohtorin arvon hän sai 1990. Hän oli Hankkijan kasvinjalostuslaitoksen tutkija 1952–1962, johtaja 1963–1992, Helsingin yliopiston kasvinjalostustieteen dosentti vuodesta 1964, vt. professori 1968–1970 ja 1972–1973.
Maataloustoimittajat palkitsivat hänet vuonna 1985 tiedonjulkistamisen Tiedonjyvä-palkinnolla.
UPO Kodinkoneet
thumb|UPO-logo UPO Kodinkoneet, viralliselta nimeltään AM Kodinkoneet Oy, on Gorenjelle kuuluva kodinkonemerkki. AM Kodinkoneet Oy:n pääkonttori sijaitsee Helsingissä.
Historia
Asko Kodinkone Oy valmisti Lahdessa viimeiset Upo, Asko ja Cylinda -merkkiset liedet vuoden 2012 kesäkuussa. Saman vuoden tammikuussa päättyneiden yt-neuvotteluiden tuloksena maailmanlaajuinen kodinkonejätti Gorenje ilmoitti sulkevansa Lahden liesitehtaan ja siirtävänsä tuotannon Tšekin Mora Moraviassa sijaitsevalle tehtaalleen.
Tuotteiden valmistuspaikat
Lahdessa valmistettiin myös mankeleita. Viimeiset suomalaiset mankelit valmistuivat elokuussa 2012. Mankelien tuotanto myytiin ruotsalaiselle kodinkonevalmistajalle ja mankelit valmistetaan Ruotsissa alihankintana Gorenje d.d:lle.
Upon vapaasti seisovia lattialiesiä valmistetaan Tšekissä Mora Moravian tehtaalla sekä Sloveniassa Velenjessä. Samoilta tehtailta valmistuvat myös saman brändin erillisuunit. Korkeat jääkaapit, jääpakastinkaapit, pakastinkaapit, viileäkaapit sekä jääviileäkaapit tuotetaan Sloveniassa sekä Turkissa. Matalat pakastimet ja jääkaapit valmistutetaan Kiinassa.
Ruotsissa aiemmin Asko-Cylindan pesukonetehtaalla valmistetut korkeanluokan astianpesukoneet, kuivausrummut sekä edestätäytettävät pesukoneet valmistetaan Gorenjen tehtailla Sloveniassa. Gorenje siirsi koko Ruotsin tehtaan tuotannon Sloveniaan vuonna 2013.
Vernon Smith
Vernon Lomax Smith (s. 1. tammikuuta 1927 Wichita, Kansas) on yhdysvaltalainen ekonomisti, joka sai vuoden 2002 Nobelin taloustieteen palkinnon yhdessä Daniel Kahnemanin kanssa.
Smithin tutkimustyö on perustunut paljolti laboratoriokokeiden käyttöön taloustieteellisessä tutkimuksessa. Nykyisin Smith toimii taloustieteen professorina George Mason Universityssä ja tutkijana yliopiston poikkitieteellisessä taloustutkimuksen laitoksessa.
Smithillä on diagnosoitu Aspergerin oireyhtymä.
Hydra Head Records
Hydrahead Records on yhdysvaltalainen levy-yhtiö, jonka perusti Aaron Turner (joka on myös Isis-yhtyeen keulakuva) New Mexicossa. Levy-yhtiö on erikoistunut suurimmaksi osaksi metallimusiikkiin.
Johnny Pesky
thumb|right|Johnny Pesky vuonna 2006. John(ny) Michael Pesky (s. 27. syyskuuta 1919 – 13. elokuuta 2012) oli yhdysvaltalainen baseballpelaaja (shortti ja kolmas pesämies), jonka ammattilaisura kattoi vuodet 1942–1954. Hänen joukkueitaan olivat Boston Red Sox (1942–1952), Detroit Tigers (1952–1954) ja Washington Senators (1954).
Pesky valittiin kerran All Star -pelaajaksi. Hän kuuluu Oregon Sports Hall of Fameen Oregonin Portlandissa.
Pesky pelasi viimeisen ammattilaisottelunsa Washington Senatorsissa 24. syyskuuta 1954. Hän kuitenkin jatkoi uraansa valmentajana ja toimi esimerkiksi Boston Red Soxin joukkueenjohtajana.
Hän kuoli 92-vuotiaana saattokodissa Danversissa, Massachusettsissa.
Eddie Kasko
thumb|Eddie Kasko vuonna 1958. Edward Michael ”Eddie” Kasko (27. kesäkuuta 1931 – 24. kesäkuuta 2020 ) oli yhdysvaltalainen baseballpelaaja. Hän oli Major League Baseball -tason shorttina ja kolmantena pesämiehenä vuosina 1957–1966.
Kasko syntyi Lindenissä, New Jerseyssä. Hänen joukkueinaan olivat St. Louis Cardinals (1957–1958), Cincinnati Reds (1959–1963), Houston Astros (1964–1965) ja Boston Red Sox (1966).
Kasko pelasi viimeisen MLB-ottelunsa Boston Red Soxissa 10. syyskuuta 1966. Hän toimi vuosina 1970–1973 Soxin joukkueenjohtajana.
Ivan Pelizzoli
Ivan Pelizzoli (s. 18. marraskuuta 1980 Bergamo, Italia) on italialainen jalkapallomaalivahti. Hän pelaa Italian Serie B:n Padovassa.
Ura
Pelizzolin ura alkoi Atalantan juniorijoukkueessa, josta hänet nostettiin edustusjoukkueeseen kaudeksi 1998–1999. Hän kuitenkin pelasi ensimmäiset ottelunsa seuraavalla kaudella lainalla Triestinassa Serie C2:ssa B-lohkossa. Kausi meni Pelizzolin kannalta varsin hyvin sillä hänen päästettyjen maalien keskiarvo oli 1.04. Triestina sijoittui sarjassa kolmanneksi ja pääsi karsimaan nousua Serie C1:een. Pelizzoli kuitenkin palasi takaisin Atalantaan lainasopimuksen päätyttyä ja oli tarkoitus olla joukkueensa kolmosmaalivahti. Toisin kuitenkin kävi, kun ykkösmaalivahti Alberto Fontana loukkaantui kauden alussa ja kakkosmaalivahtina toiminut Davide Pinato loukkaantui joukkueen neljännessä ottelussa AC Milania vastaan. Tämän myötä Pelizzoli sai tilaisuutensa pelata ensimmäistä kertaa Serie A:ssa. Hänen otteensa olivat kauden aikana varsin vakuuttavia ettei Atalantan valmentaja Giovanni Vavassori peluuttanut loukkaantumistaan tervehtyneitä Alberto Fontanaa ja Davide Pinatoa. Atalanta pelasi myös varsin vakuuttavan kauden vuosiin Serie A:ssa sijoittumalla seitsemänneksi.
Hyvän kauden myötä AS Roman valmentaja Fabio Capello kiinnostui nuoresta lupauksesta, jonka myötä Pelizzoli siirtyi Atalantasta juuri Scudetton voittaneeseen Roomaan. Pelizzolin kausi Roomassa oli vaihteleva joutuen taistelemaan ykkösmaalivahdin roolista muun muassa Francesco Antoniolin kanssa, joka jätti seuran vuonna 2003. Pelizzoli voitti kuitenkin seuran kanssa Italian supercupin vuonna 2001. Lopulta Pelizzoli jätti AS Roman ja siirtyi kaudeksi 2005–2006 Regginaan, jossa hän ehti pelata kaksi kautta, kunnes venäläinen Lokomotiv Moskova osti maalivahdin itselleen 31. tammikuuta 2007 neljän vuoden sopimuksella. Pelizzolin peliaika on kuitenkin jäänyt vielä vähemmälle pelattuaan ensimmäisellä kaudella 12 ottelua. Peliajan vähyyden vuoksi hänet lainattiin italiaan Serie B:hen AlbinoLeffeen, jossa hän pelasi 23 ottelua. Kauden päätteeksi Pelizzoli jäi Italiaan ja siirtyi Cagliariin.
Viktor Sanejev
Viktor Danilovitš Sanejev (3. lokakuuta 1945 Suhumi, Georgian sosialistinen neuvostotasavalta, Neuvostoliitto – 3. tammikuuta 2022 Sydney, Australia ) oli neuvostoliittolainen yleisurheilija ja kolmiloikan kolminkertainen olympiavoittaja.
Sanejev voitti olympiakultaa kolmiloikassa Méxicon kesäolympiakisoissa 1968 ME-tuloksella 17,39, Münchenin kesäolympiakisoissa 1972 tuloksella 17,35 ja Montrealin kesäolympiakisoissa 1976 tuloksella 17,29 sekä saavutti Moskovan kesäolympiakisoissa 1980 olympiahopeaa tuloksella 17,24. Hän voitti kolmiloikan Euroopan mestaruuden 1969 tuloksella 17,34 ja 1974 tuloksella 17,23. Helsingin EM-kilpailuissa 1971 hän sijoittui hopealle hävittyään tuloksella 17,10 kuuden senttimetrin erolla itäsaksalaiselle Jörg Drehmelille. Prahan EM-kilpailuissa 1978 hän sai hopeaa yhden senttimetrin erolla kultaa voittaneeseen jugoslavialaiseen Miloš Srejovićiin tuloksella 16,93.
Sanejev paransi kolmasti kolmiloikan maailmanennätystä; hänen ennätystuloksensa ovat 17,23 ja 17,39 Méxicon olympialaisissa 1968 sekä 17,44 Suhumissa 1972. Hän voitti kuusi sisäratojen Euroopan mestaruutta kolmiloikassa vuosina 1970, 1971, 1972, 1975, 1976 ja 1977. Neuvostoliiton mestaruuden hän voitti vuosina 1967–1971, 1973–1975 ja 1978.
Moskovan olympialaisten avajaisissa Sanejev toi olympiasoihdun stadionille.
Valkoinen suklaa
pienoiskuva|Paloitettua valkosuklaata Valkosuklaa eli valkoinen suklaa on kaakaovoista, sokerista ja maitojauheesta valmistettu makeinen. Kaakaomassaa siinä ei ole lainkaan, minkä vuoksi kaikki eivät lue sitä suklaaksi.
Valkosuklaata valmistettiin ensimmäisen kerran 1930-luvulla, kun kaakaojauheen sivutuotteena syntynyt kaakaovoi haluttiin käyttää hyödyksi. Valkosuklaata valmistetaan nykyisin eri muodoissa ja monin tavoin maustettuna. Perinteisessä valkosuklaassa on sokeria noin 40 prosenttia, kaakaovoita 30 prosenttia ja maitojauhetta 30 prosenttia, ja joskus siihen lisätään vaniljajauhetta. Väriltään perinteinen valkosuklaa on vaalean norsunluun väristä tai vaalean kullanruskeaa. Karamellisoitua valkosuklaata kuumennetaan niin kauan, että sen sokerit karamellisoituvat. Karamellisoitu valkosuklaa on siirappimaisen makeaa ja paahdetun makuista. Väriltään se on vaalean kullanruskeaa ja voi muistuttaa toffeeta. Koska kaakaovoin maku on melko huomaamaton, valkosuklaata usein maustetaan temperoinnin jälkeen esimerkiksi kuivatuilla hedelmillä, pähkinöillä, syötävillä kukilla tai kaakaonibseillä. Jauhettuja höysteitä tai öljyjä voidaan suklaaseen lisätä jo jauhamisen ja konssauksen aikanakin, jolloin maut sulavat suklaaseen. pienoiskuva|Ruusunlehdillä maustettua valkosuklaata Euroopan unionin direktiivi määrittelee valkoisen suklaan tuotteeksi, joka on valmistettu kaakaovoista, maidosta tai maitotuotteista sekä sokereista. Sen on sisällettävä vähintään 20 prosenttia kaakaovoita ja vähintään 14 prosenttia maidon kuiva-ainetta, josta vähintään 3,5 prosenttia on maitorasvaa.
Piikainlammi
Piikainlammi on Pirkanmaalla Ruoveden Hyyrylässä sijaitseva lampi.
Maantietoa
Lammen pinta-ala on 1,3 hehtaaria ja se on 150 metriä pitkä ja 150 metriä leveä. Se sijaitsee metsämaastossa pieneen painanteeseen syntyneessä suossa. Lammella ei ole kartan mukaan saaria ja se on autio. Sen rantaviivan pituus on 450 metriä ja sen rannat ovat soistunutta metsämaata.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Lammen vedenpinnan korkeus on 157,9 metriä mpy. Siihen on johdettu metsäoja ja sen laskuoja lähtee ensin länteen päin ja se kääntyy sitten etelään ja yhtyy Pirttijärvestä Saarijärveen laskevaan ojaan. Saarijärvi laskee sitten vielä Kuivajärveen.
Saarijärvi (Ruovesi, Hyyrylä)
Saarijärvi on Pirkanmaalla Ruoveden Hyyrylässä sijaitseva järvi.
Maantietoa
Järven pinta-ala on 15,3 hehtaaria ja se on 1,2 kilometriä pitkä ja 300 metriä leveä. Se sijaitsee Kuivajärven jatkeena lovassa metsäalueen painaumassa. Järvi on pitkän ja kapean muotoinen ja vaikutelmaa lisää sen keskellä sijaitseva järven suuri saari. Saari on yli 200 metriä pitkä ja 80 metriä leveä, ja sen pinta-ala on 1,0 hehtaaria. Saari on autio ja samoin on saaren kaakkoispuolella sijaitseva luoto. Järven rantaviivan pituus on 3,4 kilometriä ja sen rannat ovat soistuvaa metsämaata. Rannoille on rakennettu neljä vapaa-ajan asuntoa. Niille tulee tiet kantatieltä 66 haarautuvalta tieltä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Järven vedenpinnan korkeus on 141,6 metriä mpy. Järveen on johdettu metsäojia sen ympäristöstä, mutta suurin vaikutus on Pirttijärven laskuojalla, joka laskee järven luoteispäähän. Tämän suo-ojan valuma-alueella sijaitsevat vielä Liutti ja Piikainlammi. Saarijärven etelärantaan laskee lisäksi viereinen lampi Mustalammi. Järven oma laskuoja lähtee sen kaakkoispäästä ja laskee 300 metrin päässä Kuivajärveen.
Historiaa
Vuoden 1957 peruskartassa on merkitty kaksi saarta, mutta nykyisissä näkyy vain suurin saari. Järvi oli tuolloinkin autio, mutta siihen oli johdettu seitsemän metsäojaa. Ensimmäinen merkki mökkien rakentamisesta näkyy vasta vuoden 1988, jossa mökki ja sen tie on painettu karttaan jälkipainoksena.
Jesper Grønkjær
thumb|Jesper Grønkjær Jesper Grønkjær (s. 12. elokuuta 1977 Nuuk, Grönlanti) on tanskalainen jalkapalloilija, pelipaikaltaan laitahyökkääjä. Hän edusti uransa viimeisenä seurana Tanskan Superligaenin Københavnia ja pelasi aiemmin Aalborgissa, Ajaxissa, Chelseassä, Birmingham Cityssä, Atlético Madridissa ja Stuttgartissa.
Tiedonjyvä
Tiedonjyvä on Maataloustoimittajat ry:n tiedonvälityspalkinto. Se on jaettu vuosittain vuodesta 1976 lähtien.
Ōsumi
thumb|250px|Ōsumi Ōsumi oli Japanin ensimmäinen satelliitti. Se laukaistiin 11. helmikuuta 1970 japanilaisella Lambda-4-kantoraketilla. Satelliitti painoi 24 kg.
Sen kiertorataparametrit olivat perigeum 350 km, apogeum 5140 km ja inklinaatio 31 astetta.
Visbyn hiippakunta
Gotlanti kuului keskiajalla Linköpingin hiippakuntaan.Vuonna 1572 siitä tuli tanskalainen hiippakunta, jonka johdossa oli superintendetti. Brömsebon rauhassa 1645 saari liitettiin Ruotsiin, mutta kuului Tanskalle vuosina 1676-76. Superintendentin virka muuttui piispanviraksi 1772. pienoiskuva|Visbyn tuomiokirkko Se käsittää Gotlannin alueen sekä Ruotsin kirkon ulkomaan seurakunnat (ns. SKUT-seurakunnat, Svenska kyrkan i utlandet). Hiippakunta on jaettu kolmeen rovastikuntaan, ja sillä on 39 seurakuntaa ja kymmenen pastoraattia. Gotlannin saarella on100 kirkkoa, joista 92 on keskiajalta. Ulkomailla toimivia seurakuntia on noin 40. Hiippakunnan keskuspaikka on Visby ja tuomiokirkkona Visbyn Pyhän Marian kirkko. Piispana toimi vuodesta 2005 lähtien helsinkiläissyntyinen Lennart Koskinen. Hän jäi eläkkeelle 2011. Vuodesta 2018 hiippakunnan piispana toimi Thomas Petersson. Vuonna 2022 Ruotsin kirkon vastuulautakunta (Svenska Kyrkans Ansvarsnämnd) totesi, että hän ei ole kelvollinen hoitamaan kirkon vihkimysvirkaa ja erotti hänet virastaan. .Piispaksi valittiin Erik Eckerdal ja hänet vihittiin Visbyn piispaksi 2023.
Vuoden 2017 lopussa hiippakunnan alueella asui 58 541 henkilöä, joista 38 824 eli 66,3 prosenttia oli Ruotsin kirkon jäseniä.
Rovastikunnatkelvo
Visbyn hiippakunnan rovastikunnat ovat:
Grand Beach (Kanada)
Grand Beach on Winnipegjärven itärannalla Manitoban provinssissa Kanadassa sijaitseva ranta-alue. Se sijaitsee Grand Maraisin kylän laidalla St. Clementsin maalaiskunnassa. Alue on ollut winnipegiläisten suosimaa lomailualuetta 1920-luvulta lähtien.
Grand Beach on osa Grand Beach Provincial Parkia, ja sen kuuluisin nähtävyys on kolmen kilometrin mittainen valkeasta hiekasta muodostuva hiekkaranta, jonka dyynit kohoavat jopa kahdentoista metrin korkeuteen vesirajan yläpuolelle. Rannan länsipäässä sijaitsevan laudoitetun kävelykadun varrella on pieni kauppakeskus ravintoloineen. Rannalla on lisäksi runsaasti puku- ja suihkuhuoneita.
Grand Beach sijoittui Playboy Magazinen järjestämässä äänestyksessä maailman kymmenen parhaimman ranta-alueen joukkoon.
Historia
Alueen kehitys alkoi vuonna 1916, kun Canadian Northern Railway rakensi rautatien Winnipegistä Grand Beachiin tarkoituksenaan kehittää aluetta Winnipegin alueen matkailukohteeksi ja täten hyötyä matkustajatuloista. Alueen kehittäminen kesti viitisentoista vuotta, ja siitä tuli niin suosittu, että suuren laman aikana se oli provinssin ainoa voittoa tuottanut viihdekeskus.
Grand Beachiin rakennettiin suuri tanssipaviljonki, joka oli tiettävästi aikansa suurin paviljonki Kansainyhteisön maissa. Paviljonki tuhoutui tulipalossa vuonna 1950. Rautatieasemalta rakennettiin aivan laguunin rantaan saakka ulottunut lankutettu kävelytie, jonka varrelle nousi pieniä kauppoja ja ruokapaikkoja.
Erkki Kivi
Erkki Kivi viittaa seuraaviin henkilöihin:
Ruamjai
Ruamjai (thai. yhteinen sydän) on noin kolmenkymmenen nuoren laulajan sekakuoro Jyväskylästä. Sen laulajat ovat iältään täysi-ikäisen ja reilun kolmekymppisen väliltä. Ruamjain johtajana on toiminut syksystä 2021 lähtien Jaime Belmonte.
Yleisön keskuudessa kuoro tunnetaan erityisesti elävästä esiintymisestä ja tulkinnallisesta taituruudesta, tästä kertovat niin menestys kuorokilpailuissa kuin ihan tavallisen kuulijayleisönkin palaute. Viimeisimpänä tunnustuksena kuoro vastaanotti Suomen Kulttuurirahaston Keski-Suomen rahaston 60-vuotisjuhlavuoden Kulttuuripalkinnon, 15 000 euroa.
Kuoron historiaa
Kuoro perustettiin vuonna 2000 lapsikuoro Vox Aureasta uloskasvaneiden nuorten laulajien tahdosta jatkaa tasokkaan, kuulijaa koskettavan vokaalimusiikin tekemistä hyvien tekijöiden seurassa. Kuoroa lähti johtamaan Vox Aurean silloinen äänenmuodostaja ja varajohtaja Sanna Salminen (os. Kivinen). Ensimmäiset kymmenen vuotta Ruamjai oli kansainvälisen luokituksen mukainen nuorisosekakuoro (16-25 v) ja otti siten vahvasti harvinaisen paikkansa kotimaisessa kuorokentässä.
Alkuaikoina Ruamjai keskittyi monipuolisesti kansanlauluperinteisiin. Ohjelmisto koostui muun muassa bulgarialaisista, eteläafrikkalaisista ja thaimaalaisista lauluista, jotka veivät kuoron esiintyjäksi Kaustisen kansanmusiikkifestivaaleille ja lukuisten työpajojen vetäjäksi ympäri Suomea. Kuoron toiseksi vahvuusalueeksi muodostui keskiaikaisen musiikin tulkitseminen vanhan musiikin yhtyeiden kanssa. Repertuaariin sisällytettiin yhä enenevässä määrin taidemusiikkia, ja Ruamjai niitti palkintoja jo ensimmäisellä ulkomaan kilpailumatkallaan vuonna 2004.
Iina Karjalaisen kuoronjohtajakaudella (2009-2015) Ruamjai kasvoi nuorten aikuisten kuoroksi, joka tulkitsee monipuolista kuoromusiikkia rohkealla ja taidokkaalla otteella. Suomen paras kuoro -TV-ohjelmassa saavutetun toisen sijan jälkeen Ruamjain suosio kasvoi sekä hakijoiden että esiintymisten määrässä entisestään. Kuoron riveissä laulaneiden säveltäjien Olli Moilasen ja Santeri Kaipiaisen kappaleiden tulkinnat muodostuivat merkitykselliseksi osaksi Ruamjain musiikkia.
Kirsi Kaunismäki-Suhonen ryhtyi luotsaamaan Ruamjaita syksyllä 2015 ja ohjasi kuoroa yhä tavoitteellisempaan ja kunnianhimoisempaan suuntaan. Kuorokatselmuksista ja -kilpailuista saadut tunnustukset ovat tuoneet Ruamjaita uusien yleisöjen tietoisuuteen, ja kuorogenren rajoja on koeteltu erilaisilla poikkitaiteellisilla projekteilla, kuten Valkoinen peura -elokuvan livesäestämisellä.
Tammikuusta 2021 alkaen kuoroa johtaa Jaime Belmonte. Vuoden 2021 ajan Ruamjaita johti Jaimen rinnalla kuoromestari Riku Miettunen, joka on sittemmin siirtynyt uusiin seikkailuihin kuoromusiikin parissa.
Scarecrow (yhtye)
Scarecrow on hyvinkääläinen horror punk -yhtye, joka on perustettu 2000. Sanoitusten teemoina ovat tavallisesti kuolema, hautausmaa ja muut synkät aiheet. Reipas punk-tyylinen musiikki tekee kappaleista kuitenkin kepeämpiä. Scarecrown lisäksi Jack13 julkaisee sisarnimellä Panzercrow. Panzercrow kappaleet ovat pääasiassa Scarecrowille tehtyjen demojen jatkotuotantoa.
Jack13's Panzercrow Albumit
The Sound Of Horror (2009)
Nightmare Returns (2018)
Unplugged Of The Dead (2018)
Murder Ballads (2022)
Tabina järv
Tabina järv on Virossa Võrumaalla Võrun kunnassa sijaitseva järvi.
Maantietoa
Järvialueen pinta-ala on 33,1 hehtaaria ja se on 250 metriä pitkä ja 100 metriä leveä. Se sijaitsee alavassa ja tasaisessa laaksossa, jossa järveä ympäröi laaja ruovikko. Järven vesiala, jonka suuruus on vain 22,4 hehtaaria, on pirstoutunut saarimaisten alueiden ympärille. Saarimaisia alueita on vähintään neljä ja niiden yhteinen pinta-ala on 10,7 hehtaaria. Järven vedenpinnan korkeus on keskimäärin 65,0 m mpy., mutta se vaihtelee vuodenaikojen mukaan.
Järven rantaviivan pituus on 8,4 kilometriä ja sen rannat ovat pääasiassa ruovikkoa. Eteläranta kohoaa Tabina mäeksi Tabinan kylässä, joka sijaitsee järven eteläpuolelta ohittavan maantientien varrella. Kylän laajat pellot laskevat etelärinteitä alas järvelle. Järven pohjoispuolella jyrkimmät rinteet sijaitsevat 300 metrin päässä rannasta. Siellä aukeaa laaja metsäalue. Järven rannat ovat yhtä taloa lukuun ottamatta autiot eikä sinne johda tietä.
Luontoarvoja
Tabina järv on eräs Vörumaan antoisimpia lintujärviä, jossa voi tarkkailla lintuja rantoja kiertelemällä tai soutaen. Järvellä pesii uikkuja, sotkia, kaulushaikara, jalohaikara, yölaulajia ja mustatiirojen yhdyskunta.
Rodrigo De Paul
Rodrigo Javier De Paul (s. 24. toukokuuta 1994 Sarandí, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Atlético Madridia ja on pelipaikaltaan keskikenttäpelaaja. Hän on pelannut Argentiinan maajoukkueessa lokakuusta 2018 alkaen, ja oli voittamassa maailmanmestaruutta 2022.
Valencia
Espanjalaisseura Valencia ilmoitti 9. toukokuuta 2014 hankkineensa argentiinalaisessa Racing Clubissa pelanneen De Paulin joukkueeseensa 4,7 miljoonan euron siirtokorvauksella. Sopimus oli pituudeltaan viisivuotinen. Hän pelasi ensimmäisen ottelunsa Primera Divisiónissa 23. elokuuta 2014 vieraskentällä Sevillaa vastaan tultuaan vaihdosta kentälle ottelun 65. peliminuutilla. Ottelu päättyi kuitenkin De Paulin osalta lyhyeen, kun hänet ajettiin ulos kentältä suoralla punaisella kortilla vain minuutti saapumisestaan. Kauden 2014–2015 aikana hän pelasi kaikkiaan 25 liigaottelua, joissa kuusi kertaa avauskokoonpanossa, ja teki yhden maalin huhtikuussa Athletic Bilbaota vastaan. Espanjan cupissa hän teki maalin joulukuussa Rayo Vallecanoa vastaan. Seuraavalla kaudella De Paul pelasi La Ligassa vain yhdeksän ottelua, joissa kuusi kertaa avauskokoonpanossa, ja Mestarien liigassa kaksi ottelua, joista jälkimmäisen avauskokoonpanossa. Hän pelasi helmi-kesäkuussa 2016 lainalla kasvattajaseurassaan Racing Clubissa.
Udinese
Kesällä 2016 De Paul siirtyi italialaisseura Udineseen, jossa hän sitten pelasikin viisi kautta. Hän pelasi Serie A:ssa joka kausi vähintään 34 ottelua ja teki maaleja kausittain neljä, neljä, yhdeksän, seitsemän ja yhdeksän. Kausina 2018–2019 ja 2020–2021 hän pelasi kaikki 36 otteluaan avauskokoonpanossa.
Maajoukkueura
De Paul pelasi Argentiinan maajoukkueessa ensimmäisen kerran lokakuussa 2018 ystävyysottelussa Irakia vastaan. Copa Américassa 2019 hän pelasi Argentiinan kaikki kuusi ottelua sen sijoittuessa kolmanneksi. Copa Américassa 2021 Argentiina voitti mestaruuden ja De Paul pelasi kuusi ottelua ja oli sivussa vain viimeisestä alkulohko-ottelusta. Hän teki ensimmäisen joukkueensa kolmesta maalista puolivälieräottelussa Ecuadoria vastaan. MM-kilpailuissa 2022 hän pelasi maailmanmestaruuden voittaneen Argentiinan kaikki seitsemän ottelua avauskokoonpanossa ja tuli kesken ottelun vaihtoon vain puolivälieräottelussa Alankomaita, välierässä Kroatiaa ja loppuottelussa Ranskaa vastaan.
De Paul on MM-kilpailujen 2022 päätyttyä pelannut yhteensä 51 maaottelua, joissa hän on ollut 46 kertaa avauskokoonpanossa. Hän on tehnyt niissä kaksi maalia: heinäkuussa 2021 Copa Américassa Ecuadoria vastaan ja lokakuussa 2021 MM-karsintaottelussa Uruguayta vastaan.
Jan Stráský
thumb|Jan Stráský Jan Stráský (24. joulukuuta 1940 Plzeň – 6. marraskuuta 2019 Praha-Štěrboholy ) oli tšekkiläinen poliitikko.
Stráský opiskeli filosofiaa ja kansantaloustiedettä Prahan Kaarlen yliopistossa. 1960–70-luvulla hän työskenteli Tšekkoslovakian keskuspankissa.
Vuonna 1991 Stráský liittyi oikeistolaiseen kansandemokraattiseen puolueeseen. Hän toimi kansanedustajana vuodesta 1992, liikenneministerinä 1993–1995 ja terveysministerinä 1995–1996. Pääministerinä hän oli 2. heinäkuuta – 31. joulukuuta 1992 ja presidentin toimessa 20. heinäkuuta – 31. joulukuuta 1992. Vuodenvaihteessa 1992–1993 Tšekkoslovakia jaettiin rauhanomaisesti Tšekin ja Slovakian tasavalloiksi, jolloin Stráský jäi viimeiseksi yhtenäisen Tšekkoslovakian valtionpäämieheksi.
Hän kuoli 6. marraskuuta 2019 Tšekin pääkaupungissa 78-vuotiaana.
Anna mulle aikaa
Anna mulle aikaa on suomalaisen rock-laulaja Muskan kuudes studioalbumi. Se julkaistiin vuonna 2005.
Kappaleet
Sävellykset ja sovitukset Tero Pulkkinen, ellei toisin mainita.
Albert Gore, Sr.
thumb|Albert Gore Albert Arnold Gore, Sr. (26. joulukuuta 1907 Granville, Tennessee – 5. joulukuuta 1998 Carthage, Tennessee) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Tennesseen neljännestä vaalipiiristä vuosina 1939–1953, poikkeuksena noin kuukauden mittainen ajanjakso vuosien 1944 ja 1945 vuodenvaihteessa, jolloin hän erosi edustajainhuoneesta voidakseen palvella Yhdysvaltain armeijassa. Edustajainhuoneen jälkeen Gore toimi senaattorina vuosina 1953–1971. Hän pyrki vielä vuoden 1970 vaaleissa jatkokaudelle, muttei tullut valituksi.
Gore oli syntyperäinen tennesseeläinen ja koulutukseltaan lakimies. Hän meni vuonna 1937 naimisiin Pauline LaFonin kanssa. Parin avioliitosta syntyi kaksi lasta – Nancy ja Al – joista ensimmäinen menehtyi keuhkosyöpään vuonna 1984. Jälkimmäinen toimi Yhdysvaltain varapresidenttinä vuosina 1993–2001 ja sai Nobelin rauhanpalkinnon syksyllä 2007.
Gore opetti vuosina 1970–1972 lakia Vanderbiltin yliopistossa. Hän piti myöhempinä vuosinaan antiikkikauppaa ja kuoli vain hieman ennen kuin olisi täyttänyt 91 vuotta.
Suicide in Dark Serenity
Nimikappale on ollut alkujaan demolla A Gate Through Bloodstained Mirrors, jossa se on tosin pari minuuttia pidempänä.
Kuinkas sitten kävikään?
'''Kuinkas sitten kävikään? Kirja Mymmelistä, Muumipeikosta ja Pikku Myystä''' on Tove Janssonin kirjoittama ja kuvittama muumiaiheinen kuvakirja, joka ilmestyi vuonna 1952. Se on ensimmäinen suomennettu muumikirja.
Kirja kertoo tarinan Muumipeikon aamuisesta maidonhakumatkasta, joka kääntyy kadonneen Pikku Myyn etsinnäksi. Kirjan tarina on kerrottu runomitassa, samalla tavalla kuin Tove Janssonin myöhemmissä muumikuvakirjoissa Kuka lohduttaisi Nyytiä? (1960) ja Vaarallinen matka (1977). Jokaisella aukeamalla on runonpätkä, joka vie juonta eteenpäin ja päättyy sanoihin ”Vaan kuinkas sitten kävikään?”. Esimerkkinä ensimmäisen aukeaman runo:
Koska Kuinkas sitten kävikään? oli ensimmäinen suomennettu muumikirja, suomentaja Hannes Korpi-Anttila teki paljon pioneerityötä hahmojen nimiä kääntäessään. Tällaisia ovat esimerkiksi Muumipeikko (Mumintrollet), Muumimamma (Muminmamman), Mymmeli (Mymlan), Pikku Myy (Lilla My) ja hattivatit (hattifnattar). Kaikki Korpi-Anttilan nimisuomennokset eivät kuitenkaan jääneet elämään: hän suomensi nimet Hemulen ja Filifjonkan Hommuliksi ja Vilivinkaksi, mutta myöhempien kääntäjien töissä suomennoksiksi vakiintuivat Hemuli ja Vilijonkka. Hahmon nimeltä Gafsan Korpi-Anttila suomensi Louskaksi. Myöhemmistä käännöksistä osa käyttää tätä nimeä, osassa nimi on suomennettu uudelleen Kampsuksi, osassa taas Kainoksi.
Tarina muualla
Vuonna 1983 taidegraafikko Tuulikki Pietilä teki kirjan tapahtumiin perustuvan kolmiulotteisen muumikuvaelman. Kuinkas sitten kävikään? -kuvaelma on Tampereen kaupunginkirjaston hallussa.
Vuonna 1993 Ruotsissa valmistui kirjaan perustuva samanniminen lyhytanimaatio. Tove Jansson toimii itse tarinan kertojaäänenä alkukielisessä versiossa. Suomenkielisessä versiossa kertojana on näyttelijä Elina Salo. Animaatio seuraa kirjaa erittäin uskollisesti sivu sivulta.
Toukokuussa 2011 Itella julkaisi postimerkkivihkon, jossa esiintyvät Kuinkas sitten kävikään? -kirjan hahmot Muumipeikko, Mymmeli, Pikku Myy, Muumimamma, Hemuli ja hattivatit. Julkaisussa on kuusi erilaista 2. luokan tarrapostimerkkiä, joiden muotokieli mukailee alkuperäisen kirjan stanssattuja kurkistusaukkoja. Vihkon on suunnitellut Satu Lusa, ja sitä on painettu 500 000 kappaletta.
Pauli Järvenpää
Pauli Olavi Järvenpää (s. 1. tammikuuta 1948 Noormarkku) on tutkija ja entinen Suomen Afganistanin-suurlähettiläs. Järvenpää työskentelee tutkijana Viron puolustusministeriön rahoittamassa kansainvälisessä tutkimuskeskuksessa Rahvusvaheline Kaitseuuringute Keskus. Ennen suurlähettilään virkaa hän on ollut Suomen puolustusministeriön puolustuspoliittisen osaston päällikkö (2002–2010) ja ylijohtaja. Koulutukseltaan hän on valtiotieteen tohtori.
Järvenpää on herättänyt huomiota erityisesti Nato-myönteisillä mielipiteillään. Puolustushallinnossa hän on toiminut 1970-luvun lopulta, kaikkiaan kahdeksan puolustusministerin alaisuudessa.
Järvenpää aloitti Kabulissa Suomen Afganistanin-suurlähettiläänä 1. syyskuuta 2010. Vuosina 1992–2002 Järvenpää toimi Brysselissä Suomen Nato-edustustossa.
Suomen puolustusvoimat
Järvenpään mukaan Suomi tarvitsisi nykyistä pienemmän, joskin edelleen melko suuren reservin. Hän on Juhani Kaskealan kanssa samaa mieltä siitä, ettei kannata ylläpitää heikosti varustettuja (jalkaväki)prikaateja paperitiikereinä, koska nykyisillä puolustusmenojen tasoilla ei kyetä niitä varustamaan kunnolla. Järvenpään ajattelussa korostuu se, ettei kriisin sattuessa Suomi voisi saada materiaaliapua muualta heikoin jakovahvuuksin varustetuille prikaateille, jolloin politiikan ja turvallisuustakuiden osuus puolustusajattelussa korostuu.
Suomen Nato-jäsenyys
Presidentti Tarja Halosen 6. joulukuuta 2007 everstiluutnantiksi ylentämä Järvenpää on ollut innokas Nato-keskustelija. Hänen Helsingin Sanomien 60-vuotishaastattelunsa kirvoitti keskustelua siitä, miten pitkälle puolustuspolitiikasta vastaava vastuuvirkamies voi esittää mielipiteitä, joiden voidaan tulkita poikkeavan eduskunnan ja hallituksen virallisesta linjasta.
Järvenpää kannatti myös 200 000 Saksasta ostetun rynnäkkökiväärin viemistä Afganistaniin maan puolustusministerin pyynnöstä. Kyseessä olivat pääasiassa DDR:n jäämistönä Suomeen Elisabeth Rehnin puolustusministerikautena ostetut aseet. Eduskunta ei kuitenkaan ilmaissut kannatustaan aikeelle. Järvenpään mielestä Afganistanissa on riittävästi aseita, mutta ne eivät ole oikeissa käsissä. Suomella puolestaan on hänen mukaansa niin paljon aseita, että niitä joudutaan romuttamaan.
Järvenpään kirjoittamat artikkelit Satakunnan Kansassa ovat herättäneet huomiota muun muassa Helsingin Sanomissa ja Nykypäivässä. Tiedotusvälineet ovat nähneet kannanotot asiantuntija-arvioina, joita lehdet ovat käyttäneet perusteluna Suomen Nato-jäsenyyden tukemiselle. Vaikuttavuuden vuoksi asiaan on ottanut kantaa myös entinen ulkoasiainministeri Erkki Tuomioja.
Hawker
thumb|300px|[[Hawker Hurricane]] Hawker, myöhemmin Hawker-Siddeley, oli brittiläinen lentokonevalmistaja, josta tuli osa British Aerospacea ja kansallistettiin vuonna 1977. Sen tuotteista nimekkäimpiä ovat Hawker Hurricane-hävittäjäpommittaja, alkuperäinen Harrier-hävittäjä ja Hawk-sarjan koulukone ja siitä edelleen kehitetty rynnäkköpommittaja Hawk 2000. Yhtiön kuuluisin suunnittelija oli Sydney Camm.
Yhtiön nimiä ennen yhdistämistä British Aerospaceen ovat olleet:
Vuonna 1959 yhtiön lentomoottoreita valmistanut tytäryhtiö Armstrong Siddeley yhdistyi Bristol Aero-Engines -yhtiön kanssa Bristol Siddeley -yritykseksi.
Hawker osti vaikeuksiin joutuneen de Havillandin ennen yhdistymistä British Aerospaceen. Myös Blackburn Aircraft, Folland Aircraft ja Gloster Aircraft päätyivät Hawkerille.
Avro kuului Hawkerille jo vuodesta 1935 alkaen, mutta jatkoi omalla nimellään kunnes se vuonna 1963 sulautui Hawkeriin.
Historia
Toimintansa päättäneen Sopwith Aviation and Engineering Companyn johtajat kuten Sopwith ja koelentäjä Harry G. Hawker perustivat 15. marraskuuta 1920 H. G. Hawker Engineering Company Limitedin, jonka toimialoihin sisältyi autojen, moottoripyörien ja lentokoneiden osien valmistus Canbury Park Roadin tehtaalla Kingstonissa. Yhtiön ensimmäiset lentokoneet olivat ylätasoinen Duiker tiedustelukone, Woodcock yöhävittäjä ja koulukone, kaksipaikkainen tiedustelukone Hedgehog, yksipaikkainen hävittäjä Heron, torpedopommittaja Horsley ja tulevan pääsuunnittelijan Sydney Cammin ultrakevyt Cygnet.
Camm suunnitteli kaksipaikkaisen kaksitasoisen päiväpommittajan Hartin, joka teki ensilentonsa Rolls-Royce FXI -moottorilla kesäkuussa 1928. Hartia valmistettiin lopulta kaikkiaan 2 506 kappaletta, mikä oli suurin määrä yksittäistä mallia sotien välillä Britanniassa.
Yhtiön menestys johti Hawker Aircraft Limitedin perustamiseen 18. toukokuuta 1933. Gloster ostettiin kesäkuussa 1934 ja muodostettiin 1. heinäkuuta 1963 Hawker Siddeley Aircraft Company Limited, johon kuuluivat Hawkerin ja Glosterin lisäksi Sir W. G. Armstrong Whitworth Aircraft, Armstrong Siddeley Motors, Air Service Training ja A. V. Roe. Hurricane teki ensilentonsa 6. marraskuuta 1936. Koneita valmistettiin kaikkiaan yli 14 000 kappaletta seuraavien kahdeksan vuoden aikana.
Karula järv
Karula järv (myös Uue-Võidu järv) on Virossa Viljandin kunnassa pari kilometriä Viljandista Viljandimaalla sijaitseva luonnollinen järvi.
Maantietoa
Järven pinta-ala on 22 hehtaaria ja se on 1,3 kilometriä pitkä ja 350 metriä leveä. Järvi sijaitsee pari kilometriä Viljandin taajama-alueesta pohjoiseen. Alue järven ympäriltä on peltomaata, mutta järven rantojen rinteet ovat metsämaata tai niittyä. Vedenpinnan korkeus on keskimäärin 70,0 m mpy. Järven läpi virtaa Uueveski oja, joka alkaa Võistre järvestä ja joka yhtyy Tänassilma jõgeen Viljandin taajama-alueen itäpuolella. Järveen laskee vain muutama lyhyt pelto-oja, mutta Uueveski oja takia sen Järven valuma-alueen laajuus on 32,2 neliökilometriä. Järvi on luodattu ja sen keskisyvyys on 4,8 metriä ja suurin syvyys 15 metriä. Järven laskennalliseksi tilavuudeksi voidaan määrittää 0,0011 kuutiokilometriä eli 1,1 miljoonaa kuutiometriä. Järven rantaviivan pituus on 3,0 kilometriä ja sen rannalle on rakennettu neljä asuntoa ja rineteeseen pienei asuinalue. Järven itäpuolella sijaitsee Karulan kylä ja sen länsipuolella kulkee pohjoiseen maantie 50.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu.
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Kevytmoottoripyörä
Kevytmoottoripyörä on moottoripyörä, jonka sylinteritilavuus on yli 50 cm3 mutta korkeintaan 125 cm3. Tämä alaraja on otettu asetuksesta, jonka mukaan alle 50 cm3 tehoiset kaksipyöräiset eivät ole moottoripyöriä vaan mopoja ; yläraja taas tulee ajokorttiluokista, A1-kevytmoottoripyöräkortilla saa ajaa korkeintaan 125 cm3 moottoripyöriä.
Kevytmoottoripyöriksi lasketaan myös mopot, joiden kuutiotilavuus on 50 cm3 tai sen yli, mutta huippunopeus vähintään 45 km/h.
Kevytmoottoripyörän puhekielisiä nimityksiä ovat kevari, piikki ja satapiikki. Satapiikki viittaa kuutioihin, joiden määrä on yhteensä sata + piikki (=125). Ajan myötä nimi on lyhentynyt puhekielessä pelkäksi piikiksi.
A1-ajokortti Suomessa
Kevytmoottoripyörän kuljettamiseen oikeuttaa ajokorttiluokka A1, jonka voi suorittaa 16-vuotiaana. Kortin saaminen edellyttää teoriakokeen, käsittelykokeen sekä ajokokeen läpäisemistä. Kevytmoottoripyöräkortilla saa kuljettaa korkeintaan 11 kW (14,96 hv) tehoista pyörää. A1-kortilla voi myös kuljettaa mopomönkijää, mopoautoa, moottorikelkkaa ja traktoria laillisesti. A1-luokan ajokortilla ei kuitenkaan saa kuljettaa liikennetraktoria.
Ennen vuotta 2013, kortin haltijan täyttäessä 18 vuotta hän sai oikeuden luokan A korttiin (pyörän tehot korkeintaan 25 kW ja teho-painosuhde korkeintaan 0,16 kW/kg). Kun A-luokan ajokortti oli ollut voimassa kaksi vuotta, oli kortin haltijalla lupa siirtyä ajamaan mitä moottoripyörää tahansa. Korttiluokka on tämän jälkeen puhekielessä ”rajoittamaton A” tai ”iso A”. Nykyään moottoripyörän kortti on jaettu kolmeen osaan; A1, A2 ja A. A1-kortti on kevytmoottoripyörään vaadittava kortti. A1-kortilla saa ajaa sellaista ajoneuvoa, joka on korkeintaan sylinteritilavuudeltaan 125 cm3. Tehopainosuhde saa olla korkeintaan 0,1 kW/kg. A2 puolestaan oikeuttaa ajamaan sellaista moottoripyörää, jonka tehopainosuhde on korkeintaan 0,2 kW/kg, tehoiltaan 35 kW tai alle, ja moottoripyörää ei saa olla kuristettu tehoiltaan yli kaksi kertaa 35 kW. A-kortti on täysin rajoittamaton.
Trafilta lainattua tekstiä:
A1-luokka - kevari
A2-luokka - teholtaan rajoitettu moottoripyörä
Tervemenoa Tuonelaan!
Tervemenoa Tuonelaan! on suomalaisen Heavy Metal Perseen ensimmäinen EP.
Pirttijärvi (Ruovesi)
Pirttijärvi on Pirkanmaalla Ruovedellä Jäminkipohjan kaakkoispuolella sijaitseva järvi.
Maantietoa
Järven pinta-ala on 13,8 hehtaaria ja se on 850 metriä pitkä ja 300 metriä leveä. Se on muodostunut Pirttijärvenkankaalla matalaan notkelmaan, joka on jäänyt viimeisen jääkauden loppuvaiheen jäätikköjoen muodostaman Siikakankaan sanduurin itäreunalle. Pohjoisessa kohoaa kallioinen Raakinvuori 20 metrin korkeuteen ja itäpuolella sijaitsee sitä korkeampi nimetön mäki. Järvellä ei ole kartan mukaan saaria. Sen rantaviivan pituus on 2,1 kilometriä ja sen rannat ovat paikoin kangasmetsää ja paikoin myös soistunutta metsämaata. Rantasuot ovat järven lounaispuolella myös avosuota. Rannoille on rakennettu kuusi vapaa-ajan asuntoa. Niille tulee tiet kantatieltä 66.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Järven vedenpinnan korkeus on 144,6 metriä mpy. Järveen on johdettu kaksi suo-ojaa ja sen laskuoja lähtee sen kaakkoispäästä. Se virtaa suonotkelmaa myöten mutkitellen Saarijärveen, joka vuorostaan laskee Kuivajärveen.
Historiaa
Vuoden 1957 peruskartassa sijaitsee järven pohjoispuolella Pirttilän maatila. Sen pellot on metsitetty vuoden 1988 kartan julkaisun jälkeen.
Matthias Gallas
Matthias Gallas (oik. Matthias di Gallasso, Campon kreivi ja Luceran herttua; 16. syyskuuta 1584 Trento – 25. huhtikuuta 1647 Wien) oli itävaltalainen sotilas ja toimi keisarillisen armeijan komentajana kolmikymmenvuotisessa sodassa. Hänen johtamansa sotaretket vuosina 1637, 1638 ja 1644 tuhosivat keisarin toiveet sodan voittamisesta. Hän oli jatkuvasti humalassa ja huolimaton komentaja. Häntä kutsuttiinkin nimellä ”vanha armeijoiden tuhoaja”. Gallas hyötyi henkilökohtaisesti kolmikymmenvuotisesta sodasta rikastumalla huomattavasti ja hankkimalla suuren maaomaisuuden. Hänen johtamillaan armeijoilla oli erityisen huono maine kolmikymmenvuotisen sodan aikana, koska ne olivat julmimpia ja ryöstelivät eniten.
Uran alku
Gallas aloitti uransa sotilaana palvelemalla Espanjan armeijassa kahdeksankymmenvuotisessa sodassa. Hän taisteli myös Savoijissa vuosina 1616–17 ja saavutti kapteenin arvon.
Kolmikymmenvuotisen sodan syttyessä Gallas liittyi everstinä katolisen liigan armeijaan ja sai johdettavakseen jalkaväkirykmentin. Hän kunnostautui erityisesti Stadtlohnin taistelussa 1623. Vuonna 1630 hän taisteli ranskalaisia vastaan Mantuan perimyssodassa, josta hänet palkittiin kreivin arvolla 1632. Mantuan sodan jälkeen Gallas palasi Saksaan ja liittyi Johann Tillyn johtamaan armeijaan keisarin huomion kiinnittyessä sotaan liittyneeseen Kustaa II Aadolfiin. Gallas johti espanjalaista prikaatia Tillyn alaisuudessa Breitenfeldin ensimmäisessä taistelussa. Hän siirtyi Albrecht von Wallensteinin alaisuuteen vuosiksi 1631–33 ja taisteli muun muassa Alte Vestessä ja Lützenissä, jossa johti armeijan oikeaa sivustaa.
Keisarillisen armeijan ylipäällikkönä
Gallas osallistui juonitteluun, joka johti Wallensteinin murhaan 1634. Tämän jälkeen hän sai käytännössä keisarillisen armeijan päällikkyyden, vaikka keisari Ferdinand II:n poika Unkarin kuningas Ferdinand olikin ylipäällikkö. Gallasille annettiin myös Wallensteinille aikaisemmin kuulunut Friedlandin herttuakunta. Hän johti keisarillisten vasenta siipeä vuonna 1634 Nördlingenin taistelussa, jossa ruotsalaiset murskattiin. Vuonna 1635 Gallasista tehtiin Luceran herttua. Prahan rauhan jälkeen, kesällä 1636, hän johti espanjalaisten armeijan Lothringeniin ja Franche-Comtéen. 1637 hän ajoi ruotsalaiset takaisin Pommeriin johtamallaan keisarin ja Saksin yhdistyneellä armeijalla, mutta joutui vetäytymään takaisin etelään seuraavana vuonna. Kummassakin operaatiossa Gallas ei kyennyt järjestämään riittävää huoltoa armeijoilleen, joiden vahvuus laski huomattavasti. Hän ei myöskään kyennyt lyömään heikkoja ruotsalaisia ja menetti armeijan komentajuuden 1638.
Hädän hetkellä keisari Ferdinand III kutsui Gallasin takaisin palvelukseen ja antoi tehtäväksi häiritä Lennart Torstenssonin Jyllannin valtausta kesällä 1644. Gallas joutui kuitenkin vetäytymään takaisin etelään ja hävitti jälleen armeijansa. Jäljelle jäi vain 1 000 miestä, alkuperäisen vahvuuden ollessa 18 000. Hän joutui katastrofin jälkeen uudelleen erotetuksi. Gallasin hukattua armeijan, oli keisarikunta avoin hyökkäykselle keväällä 1645 ja jälleen hädässä hänet kutsuttiin vielä kerran takaisin palvelukseen. Hän oli Melchior von Hatzfeldtin alaisuudessa hävityssä Jankovin taistelussa 1645, jonka jälkeen hän erosi itse lopullisesti.
Matthias Gallas vaatetti oman rykmenttinsä helmenharmailla takeilla vuonna 1645. Sama väri otettiin myöhemmin käyttöön koko Itävallan armeijassa.
Mustalammi (Ruovesi, Yröskulma)
Mustalammi on Pirkanmaalla Ruoveden Hyyrylässä sijaitseva lampi.
Maantietoa
Lammen pinta-ala on 1,1 hehtaaria ja se on 150 metriä pitkä ja 100 metriä leveä. Se sijaitsee ojietulla suolla aivan Saarijärven eteläpuolella. Lammella ei ole kartan mukaan saaria ja se on autio. Sen rantaviivan pituus on 400 metriä ja sen rannat ovat soistunutta metsämaata. Lammen ympäri kiertää kauempana metsäautotie.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Lammen vedenpinnan korkeus on 147,6 metriä mpy. Siihen on johdettu pienen suon ojat ja sen laskuoja on myös kaivamalla johdettu Saarijärveen. Ojalla on pudotusta kuusi metriä.
Ylimysjärvi
Ylimysjärvi on yksi Kauhajoen kaupungin alueella sijaitsevista yhdeksästä Natura 2000 -alueesta.
Järvi lienee saanut nimensä maantieteellisen sijaintinsa ansiosta, se on Karvianjokeen laskevista vesistöistä ylin järvi.
Linnusto
Järveä suosivat erityisesti kortteikkojen linnut ja järvi kuuluukin valtakunnalliseen lintuvesiensuojeluohjelmaan. Ylimysjärven itärannalla sijaitsee myös Kauhajoen kaupungin ylläpitämä lintutorni. Ylimysjärveä pidetään yhtenä valtakunnallisesti arvokkaista lintujärvistä.
Ylimysjärvellä tavattavia lintuja:
Kauppaliitto
200px|pienoiskuva|[[Rahaliittoja.]] 200px|pienoiskuva|[[Tulliunionit]] 200px|pienoiskuva|[[Vapaakauppa-alueet]] pienoiskuva|200px|[[Mercosur.]] pienoiskuva|339px|Taloudellisen integraation tila kaikkialla maailmassa (kukin maa on värjätty integroidun muodon mukaan): {{legend|#008000|Talous-ja rahaliitto: ([[CARICOM/Itä-Karibian dollari, Euroopan unioni/Euroalue, Sveitsi–Liechtenstein Sveitsin frangi)}} {{legend|#00FF00|Talousliitto: (CARICOM, Euroopan unioni, Euraasian talousunioni, Mercosur, Persianlahden arabimaiden yhteistyöneuvosto, Keski-Amerikan integrointijärjestelmä)}} {{legend|#00FFFF|Tulli- ja rahaliitto: (Keski-Afrikan talousyhteisö/CFA-frangi, Länsi-Afrikan talousyhteisö/CFA-frangi)}} {{legend|#804000|Yhteismarkkinat: Euroopan talousalue–Sveitsi}}ASEAN {{legend|#FF8040|Tulliliitto: (Andien yhteisö, Itä-Afrikan yhteisö, Euroopan unionin tulliliitto, Eteläisen-Afrikan tulliliitto)}} {{legend|#FF9295|Multilateraaliset vapaakauppa-alueet: (Itsenäisten valtioiden yhteisö vapaakauppa-alue, Itsenäisten valtioiden yhteisön vapaakauppa-alue, Itäisen- ja Eteläisen-Afrikan yhteismarkkinat, TPP11, Euroopan vapaakauppajärjestö, Arabimaiden taloudellisen yhtenäisyyden neuvosto, NAFTA, Etelä-Aasian vapaakauppa-alue, AFTA, Tyynenmeren liitto, Eteläisen Afrikan kehitysyhteisö)}} ]] Kauppaliitto on eräänlainen hallitustenvälinen sopimus, jossa kaupan esteitä (tullitariffit ja muut) vähennetään tai poistetaan osanottajavaltioiden joukossa. Hallitustenvälisessä järjestössä hallitusten välillä on usein kauppaliitto.
Kauppaliitot voivat olla useiden valtioiden välisiä (kuten Pohjois-Amerikan vapaakauppasopimus) tai kuulua osana alueelliseen organisaatioon (kuten Euroopan unioni) erillisinä sopimuksina. Riippuen taloudellisen yhdentymisen tasosta kauppaliitot voidaan luokitella etuoikeutetuiksi menekkialueiksi, vapaakauppa-alueiksi, tulliliitoiksi, yhteismarkkinoiksi tai taloudellisiksi ja rahaliitoiksi.
Tilastoja
270px|pienoiskuva|BKT: n PPP-tietojen valinta (10 parasta maata ja ryhmittymät) ilman erityistä järjestystä
Alueellisten kauppaliittojen vertailu
1kaikki jäsenet eivät vielä osallistu